ЕИП и извън ЕИП), в съответствие с принципите за оценяване и признаване, използвани във финансовите отчети на предприятието за всеки вид дейност според определението в приложение I към Делегиран регламент (ЕС) 2015/35, съгласно указанията в раздел S.04.01 от приложение II към настоящия регламент;
 ж)
 образец S.04.02.01 от приложение I, съдържащ подробна информация относно клас 10 в част А от приложение I към Директива 2009/138/ЕО, с изключение на отговорността на превозвача, съгласно указанията в раздел S.04.02 от приложение II към настоящия регламент;
 з)
 образец S.05.01.01 от приложение I, съдържащ подробна информация относно премиите, претенциите и разходите в съответствие с принципите за оценяване и признаване, използвани във финансовите отчети на предприятието за всеки вид дейност според определението в приложение I към Делегиран регламент (ЕС) 2015/35, съгласно указанията в раздел S.05.01 от приложение II към настоящия регламент;
 и)
 образец S.05.02.01 от приложение I, съдържащ подробна информация относно премиите, претенциите и разходите по държави в съответствие с принципите за оценяване и признаване, използвани във финансовите отчети на предприятието, съгласно указанията в раздел S.05.02 от приложение II.
 Член 10
 Образци за годишно количествено отчитане за индивидуални предприятия — Информация относно инвестициите
 Застрахователните и презастрахователните предприятия подават на годишна основа, освен ако са освободени съгласно член 35, параграф 7 от Директива 2009/138/ЕО по отношение на конкретния образец, информацията, посочена в член 304, параграф 1, буква г) от Делегиран регламент (ЕС) 2015/35, като използват следните образци:
 а)
 когато предприятието е освободено от подаването на годишна основа на информацията в образец S.06.02.01 или S.08.01.01 съгласно член 35, параграф 7 от Директива 2009/138/ЕО — образец S.06.01.01 от приложение I към настоящия регламент, предоставящ обобщена информация за активите, съгласно указанията в раздел S.06.01 от приложение II към настоящия регламент;
 б)
 когато предприятието е освободено от подаването на информацията в образец S.06.02.01 във връзка с последното тримесечие съгласно член 35, параграф 6 от Директива 2009/138/ЕО — образец S.06.02.01 от приложение I към настоящия регламент, съдържащ списък по отделни позиции на активите, съгласно указанията в раздел S.06.02 от приложение II, и като се използва допълнителният идентификационен код, установен в приложение V и определен в приложение VI към настоящия регламент;
 в)
 когато предприятието е освободено от подаването на информацията в образец S.06.03.01 във връзка с последното тримесечие съгласно член 35, параграф 6 от Директива 2009/138/ЕО или не го отчита на тримесечна основа, тъй като съотношението на колективните инвестиции, притежавани от предприятието, към общия размер на инвестициите, както е посочено в член 6, параграф 1, буква е) от настоящия регламент, не е по-голямо от 30 % — образец S.06.03.01 от приложение I към настоящия регламент, предоставящ информация за подробен преглед на всички колективни инвестиции, притежавани от предприятието, съгласно указанията в раздел S.06.03 от приложение II към настоящия регламент;
 г)
 когато стойността на структурираните продукти, установена като сбора на активите, класифицирани като активи от категории 5 и 6 според определението в приложение V, представлява повече от 5 % от общия размер на инвестициите, отчетени в C0010/R0070 и C0010/R0220 от образец S.02.01.01, образец S.07.01.01 от приложение I, предоставящ списък по отделни позиции на структурираните продукти, съгласно